EkBass/fiwiki-20250220-pages-articles huggingface dataset:
Donetskin kansallinen teknillinen yliopisto

Donetskin kansallinen teknillinen yliopisto (DonNTU) (, ) on Itä-Ukrainassa, Donetskin kaupungissa toimiva suuri teknillinen yliopisto, jolla on kansallisen yliopiston asema. Sillä on noin 28 000 opiskelijaa. Vuonna 2014 suoritetussa kahdensadan ukrainalaisen yliopiston kansallisessa vertailussa DonNTU pisteytettiin Ukrainan 16. parhaaksi yliopistoksi. Espanjalainen Webometrics luokitteli yliopiston puolestaan kansallisesti sijaluvulle 12 ja maailmanlaajuisesti sijalle 2445. Yliopiston tunnetuimpiin opiskelijoihin kuuluvat Neuvostoliiton johtaja, maan kommunistisen puolueen pääsihteeri Nikita Hruštšov (1894–1971) ja Ukrainan entinen presidentti Viktor Janukovytš (1950–). Useimmat Itä-Ukrainan separatistialueella aiemmin sijainneet yliopistot olivat siirtäneet ainakin hallintonsa pois kapinallisalueelta. Myös DonNTU siirsi muun muassa hallintonsa pois aiemmasta osoitteestaan (vul. Artema 58, 83000 Donetsk) syksyllä 2014. Yliopistohallinnon uusi osoite on Donetskin alueen pohjoisosassa Krasnoarmijskissa.Nakaz MON Ukrajiny No1129 vid 3 žovtnja 2014. Zvernennja v.o. rektora do studentiv, aspirantiv ta spivrobitnykiv DonNTU (7.10.14 r.) Donetskin kansallinen teknillinen yliopisto, donntu.mon.gov.ua (uusi verkko-osoite), viitattu 18.11.2014 Osoitteenmuutoksella yliopisto pyrki takaamaan mahdollisuutensa saada poikkeusoloista huolimatta jatkossakin Ukrainan valtion rahoitusta esimerkiksi henkilökunnan palkkoihin, opiskelijastipendeihin ja toimintaansa sekä voivansa pysyä osana Ukrainan yliopistojärjestelmää. Ukrainan presidentin marraskuussa 2014 antamalla säädöksellä valtion rahoitus separatistialueelle muutoin lopetettiin. Kuva:Donetsk DonNTU 02.jpg Kuva:АДИ ДонНТУ 2-ой корпус.jpg ==Lähteet== ==Aiheesta muualla== Luokka:Ukrainan yliopistot ja korkeakoulut Luokka:Donetsk
UKK-kävelytesti

UKK-kävelytesti arvioi terveyskunnon keskeistä osatekijää kestävyyskuntoa. Kestävyyskunto tarkoittaa hengitys- ja verenkiertoelimistön suorituskykyä. Sen avulla testattavalle voidaan antaa palautetta hänen aerobisen kuntonsa riittävyydestä suhteessa terveyteen ja toimintakykyyn. Kävelytesti perustuu arvioon maksimaalisesta hapenottokyvystä (VO2max). Se ilmaistaan kuntoindeksinä, jossa iän vaikutus on otettu huomioon. Kuntoindeksi kertoo kuntotason verrattuna samanikäisten naisten ja miesten viitearvoihin. Testissä kävellään kaksi kilometriä tasaisella vauhdilla mahdollisimman nopeasti terveyttä vaarantamatta. Tulos on luotettava silloin, kun testi tehdään ohjattuna. Koulutettu testaaja osaa ottaa huomioon testin tulokseen vaikuttavat tekijät. Kävelytesti on tarkoitettu 20–65-vuotiaiden aikuisten kestävyyskunnon testaamiseen. Se sopii henkilöille, joilla ei ole ripeää kävelyä rajoittavaa sairautta tai vammaa tai sydämen sykkeeseen vaikuttavaa lääkitystä. Erittäin hyväkuntoisille testiä ei suositella. Säännöllisesti kestävyysliikuntaa yli viisi tuntia viikossa noin tunnin kerrallaan harrastaville se ei välttämättä anna luotettavia tuloksia. UKK-instituutin kehittämä UKK-kävelytesti on erinomainen apu terveyden edistämiseen pyrkivässä liikuntaneuvonnassa. Testattavan ominaisuudet ja elämäntilanne vaikuttavat siihen, millä tavoin testiä kannattaa käyttää liikuntaneuvonnassa. Liikuntaneuvonnan tueksi tarvitaan UKK-kävelytestin lisäksi tietoa testattavan elintavoista ja terveydestä. == Lähteet == *UKK-kävelytesti – testaajan opas. Tampere: UKK-instituutti 2010. *Mänttäri, Ari. Hengitys ja verenkiertoelimistön kunnon testaus. – Suni, Jaana ja Taulaniemi, Annika (toim.). Terveyskunnon testaus. Helsinki: Sanoma Pro Oy 2012, s. 225–230. * Luokka:Liikunta
At Tafilah

At Tafilah () on At Tafilahin kuvernoraatin pääkaupunki läntisessä Jordaniassa. Sen väkiluku oli vuoden 2004 väestönlaskennassa 23 512. Tammikuussa 1918 brittien tukemat arabikapinalliset voittivat turkkilaisjoukot Tafilahin taistelussa osana alueella ensimmäisen maailmansodan aikana käytyä arabikapinaa. Brittiläinen yhteysupseeri T. E. Lawrence kuvaa taistelua sotamuistelmissaan Seven Pillars of Wisdom (1922). == Lähteet == Luokka:Jordanian kaupungit
EDA-R

EDA-R () on Ranskan merivoimien neljän L-CAT maihinnousualuksen () muodostama alusluokka. Ne on suunniteltu toimimaan yhdessä Mistral-luokan alusten kanssa tai yksin lähellä rannikkoa. Alukset kykenevät kuljettamaana maihinnousuosastojen asejärjestelmiä, varusteita, rahtia ja henkilöstöä aluksilta maihin sekä rannan suuntaisesti paikasta toiseen. Constructions industrielles de la Méditerranée (CNIM) aloitti alustyypin suunnittelun vuonna 2000, mutta suunnitelma hylättiin 2003. Työ aloitettiin kuitenkin uudelleen 2008. Suunnittelun tueksi Gamelin telakka valmisti yhden koekappaleen, jolla tehtiin koeajo Saint-Malosta Toulonin sotasatamaan. Prototyyppi rantautui 14. lokakuuta 2008 Toulonissa. Maaliskuussa 2010 aluksella kuljetettiin 54 tonnin painoinen Leclerc-taistelupanssarivaunu. CNIM ilmoitti, että aluksen suorituskyky vastaa ilmatyynyalusta tavanomaisen hinnalla. Neljä alusta on valmistettu Ranskan merivoimille ja ne on esitelty laivaston johdolle tammikuussa 2011. Lisäksi on valmistettu neljä alusta Venäjän laivastolle, mutta niitä ei ole luovutettu tilaajalle. Venäjä on ei ole toteuttanut suunniteltua neljän aluksen jatkotilausta. ==Lähteet == *Marine Militaire - EDA-R Luokka:Ranskan laivaston maihinnousualukset
Reginald Maudling

Reginald Maudling (17. maaliskuuta 1917 – 14. helmikuuta 1979)The Papers of Reginald Maudling , Janus Project. Viitattu 4.11.2014. oli brittiläinen konservatiivipoliitikko. Hän valmistui lakimieheksi 1940 ja oli jäsenenä Britannian parlamentin alahuoneessa vuodesta 1950 kuolemaansa 1979 saakka. Maudling nimitettiin hallituksen jäseneksi 1957. Hän toimi Harold Macmillanin hallitusten kauppaministerinä 1959–1961 ja siirtomaaministerinä 1961–1962, sitten valtiovarainministerinä 1962–1964 Macmillanin ja Alec Douglas-Homen hallituksissa, ja sen jälkeen opposition varjohallituksen jäsenenä vuoteen 1970, jolloin hänet nimitettiin sisäministeriksi Edward Heathin hallitukseen.Finn, Gary: Maudling's son dies in balcony fall, The Independent 18.6.1999. Viitattu 4.11.2014. Vuodenvaihteessa 1957–1958 Maudling oli mukana neuvotteluissa Euroopan talousyhteisön (EEC) muodostamiseksi, mutta Britannia jäi hankkeen ulkopuolelle. Neuvottelutuloksesta syytettiin Maudlingin jäykkää neuvottelutyyliä.Möller, Knud: ”Maudling, Reginald (1917)”, teoksessa Vuonna 1965 Maudling hävisi Edward Heathille konservatiivien puoluejohtajavalinnassa, jossa ensi kertaa turvauduttiin keskustelun ja konsensuksen sijaan äänestykseen. Tämän sanotaan olleen Maudlingille suuri pettymys, josta hänen alamäkensä alkoi.Tory story, Lewis Baston's new biography of the unfortunate Reggie Maudling revels in scandal but fails to reflect his talent, says Roy Hattersley, The Guardian 11.12.2004. Viitattu 4.11.2014. Vuonna 1972 Maudling joutui eroamaan sisäministerin tehtävistä. Jo ministeriaikoina häntä oli syytetty kevytmielisyydestä ja mieltymyksestä mukavaan elämään, ja lopullisesti hänen maineensa tahriintui lahjusskandaaleissa, jotka koskivat eräitä kiinteistöliiketoimia. Hänen maineensa puhdistettiin virallisesti 1977 ja Maudling toimi vielä 1974–1976 konservatiivien varjohallituksen ulkoministerinä, mutta viime vuosinaan Maudling ja hänen näyttelijäpuolisonsa Beryl Laverick alkoholisoituivat, ja Maudling kuoli 1979 maksakirroosiin.Just too louche to be leader, Anthony Howard reviews Reggie: The Life of Reginald Maudling by Lewis Baston, The Telegraph 21.11.2004. Viitattu 4.11.2014. Reginald Maudling oli toistuvan pilan kohteena Monty Python -ryhmän televisiosketseissä.Larsen, Darl: Monty Python's Flying Circus: An Utterly Complete, Thoroughly Unillustrated, Absolutely Unauthorized Guide to Possibly All the References. Scarecrow Press 1008, sivu 221. Viitattu 4.11.2014. ==Lähteet== ==Kirjallisuutta== *Baston, Lewis: Reggie: The Life of Reginald Maudling, 2004. ISBN 9780750929240. Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan valtiovarainministerit Luokka:Vuonna 1917 syntyneet Luokka:Vuonna 1979 kuolleet
Black Motor

Black Motor on suomalainen, Tampereelta käsin toimiva improvisatorinen jazzyhtye. Jazz Finlandin mukaan yhtyeen musiikilliset lähtökohdat vuonna 2005 olivat koko afroamerikkalaisen musiikin jatkumossa, bluestunteen eri muodoissa, swingista freejazziin ja punkrockiin.__NOTOC__ Yhtyeen jäsenillä on juuria Turussa, Porissa, Kangasalla ja Muuramessa. == Diskografia == === Studioalbumit === * * * * * * Verneri Pohjola & Black Motor: * * * === Muut albumit === * * == Lähteet == *www.blackmotor.fi *Jazz Finland: Black Motor *Levykauppa Äx: Black Motor *Suomijazz: Black Motor Luokka:Suomalaiset jazzyhtyeet
Ṣhin

Ṣhin (ښ) on arabialainen kirjain, jota käytetään paštun kielessä ilmaisemaan soinnitonta retrofleksista sibilanttia . Se on muodostettu lisäämällä piste arabialaisen sīn-kirjaimen (س) ylä- ja alapuolelle. == Lähteet == * === Viitteet === Luokka:Arabialaiset kirjaimet
Fredrik Smulter

Fredrik ”Freddi” Smulter (s. 1983) on suomenruotsalainen voimanostaja. Hän on penkkipunnerruksen nelinkertainen maailmanmestari vuosilta 2009, 2012, 2014 ja 2015. Vuonna 2014 hän voitti superraskaan sarjan maailmanmestaruuden 400 kg:n maailmanennätystuloksella. Vuonna 2015 maailmanmestaruuskisoissa Sundsvallissa hän paransi ennätykseksi 401 kg. == Yksityiselämä == Smulter asuu ja harjoittelee Maalahdessa. Hän oli Maalahden kunnanvaltuuston jäsen RKP:n edustajana kaudella 2004–2008. Hän painaa 150 kiloa, on ammatiltaan poliisivartija, töissä Vaasan poliisilaitoksella ja harrastaa historiaa sekä karaokea. Hänellä on kaksi poikaa. ==Lähteet== Luokka:Suomalaiset voimanostajat Luokka:Suomen ruotsalaisen kansanpuolueen poliitikot Luokka:Maalahden kunnanvaltuutetut Luokka:Vuonna 1983 syntyneet Luokka:Elävät henkilöt
Rhipsalideae

Rhipsalideae on yksi kaktuskasvien heimon Cactoideae-alaheimon yhdeksästä tribuksesta. == Tuntomerkit == Kasvit ovat puiden oksilla kasvavia epifyyttejä tai kallioilla kasvavia litofyyttejä, kasvutavaltaan tavallisesti riippuvia, joskus alustansa myötäisiä tai pensasmaisia, eivät koskaan kiipeileviä. Varret ovat nivelikkäät ja poikkileikkaukseltaan pyöreitä, kulmikkaita tai litistyneitä. Areolit ovat varteen uponneita. Päivällä avautuvat ja yön yli avoinna olevat kukat sijaitsevat lateraalisesti ja ovat pieniä, säteittäisiä, putkimaisia tai vastakohtaisia. Pohjus on paljas, harvoin siinä on areoleita. Mehevä hedelmä on marjamainen ja avautumaton. Siemenet ovat pieniä tai keskikokoisia, vailla selvää pintakuviointia, ja kannattimen arpi (hilum) sekä siitereikä (mikropyle) ovat yhtyneet. Siemenessä on limainen vaippa (arillus).Anderson 2001: 102. == Levinneisyys == Tribuksen lajit kasvavat pääasiassa Etelä-Amerikan itäosassa, mutta joitakin lajeja tavataan myös Keski- ja Pohjois-Amerikan eteläosissa. Yksi laji, hiuskorallikaktus (Rhipsalis baccifera) on levinnyt myös Vanhan maailman tropiikkiin. == Suvut == Tribus koostuu neljästä suvusta. * kausikaktukset (Hatiora, synonyymit: Epiphyllopsis, Hariota, Pseudozygocactus, Rhipsalidopsis) * lapakaktukset (Lepismium, synonyymit: Acanthorhipsalis, Lymanbensonia, Pfeiffera) * korallikaktukset (Rhipsalis, synonyymi: Erythrorhipsalis) * talvikaktukset (Schlumbergera, synonyymit: Epiphyllanthus, Zygocactus) == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9. * Kassu – Kasvien suomenkieliset nimet: https://finto.fi/kassu/fi/page/k238 === Viitteet === Luokka:Kaktuskasvit
Browningieae

Browningieae on kaktuskasveihin kuuluva tribus. == Tuntomerkit == Tribukseen kuuluu kookkaita, puu- tai pensasmaiseksi kasvavia lajeja. Niiden varret ovat nivelikkäitä tai nivelettömiä, pylväsmäisiä, uurteisia, tavallisesti runsaspiikkisiä, ja niiden kukkia tuottavat osat eivät ole erilaistuneet varsinaisiksi kefalioiksi, vaikkakin piikit niissä ovat toisenlaisia. Kukat sijaitsevat lateraalisesti ja ovat keskikokoisia tai kookkaita ja avoinna pääasiassa öisin. Pohjuksessa on limittäisiä suomuja ja piikikkäitä tai sukasellisia areoleja. Hedelmät ovat meheviä ja avautumattomia sekä pinnaltaan suomuisia, piikkisiä tai paljaita. Siemenet ovat keski- tai isokokoisia ja pinnaltaan poimuisia. Siemenen kannattimen arpi eli hilum ja siitereikä eli mikropyle ovat yhteydessä toisiinsa, ja siementä peittää toisinaan limainen vaippa eli arillus.Anderson 2001:102s == Levinneisyys == Tribus kasvaa Etelä- Amerikan Andien alueella ja Galápagossaarilla.Anderson 2001: 103. == Suvut == Tribus koostuu seuraavista viidestä suvusta: * Armatocereus * lieriökaktukset (Browningia, synonyymit: Azureocereus, Castellanosia, Gymnanthocereus, Gymnocereus) * Jasminocereus – ainoa laji Jasminocereus thouarsii * Neoraimondia (synonyymi: Neocardenasia) * Stetsonia – ainoa laji äikäkaktus Stetsonia coryne == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9. === Viitteet === Luokka:Kaktuskasvit
Syklododekanoni

Syklododekanoni (C12H22O) on syklisiin eli rengasrakenteisiin ketoneihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa polymeerien ja hajusteiden valmistamiseen. ==Ominaisuudet== Huoneenlämpötilassa syklododekanoni on valkoista vahamaista kiinteää ainetta. Yhdiste ei liukene veteen, mutta liukenee hyvin useisiin orgaanisiin liuottimiin. Syklododekanonin reaktiot ovat ketoneille tyypillisiä. Se muun muassa reagoi vetysyanidin kanssa muodostaen syanohydriinin, aldolikondensaatiolla, Wittig-reaktiolla ja hydroksyyliamiinin kanssa muodostaen syklododekanonioksiimin. Väkevän typpihapon avulla syklododekanoni voidaan hapettaa dodekaanidihapoksi. ==Valmistus ja käyttö== Syklododekanonin valmistuksen lähtöaine on syklododekaani. Syklododekaani hapetetaan ilman hapen avulla boorihapon toimiessa katalyyttinä syklododekanolin ja syklododekanonin seokseksi. Tämän seoksen sisältämä syklododekanoli hapetetaan syklododekanoniksi kuparin ja kromin seoksen toimiessa katalyyttinä. Syklododekanonia käytetään polymeeriteollisuuden raaka-aineiden kuten dodekaanidihapon ja laurolaktaamin valmistamiseen. Hydroksyyliamiini reagoi syklododekanonin kanssa muodostaen oksiimin, joka reagoi Beckmann-toisiintumisella laurolaktaamiksi. Yhdisteestä valmistetaan myös hajusteita kuten muskonia, syklopentadekanonia, pentadekanolidia ja hajusteiden synteesiin tarvittavia 2-bromisyklododekanonia ja 2,12-dibromisyklododekanonia. ==Lähteet== == Aiheesta muualla == Luokka:Ketonit
Charmed Life

Charmed Life on englantilaisen rocklaulaja Billy Idolin neljäs studioalbumi. Se julkaistiin toukokuussa 1990 levymerkillä Chrysalis Records. Albumi nousi Suomen virallisen albumilistan ykkössijalle pian julkaisemisen jälkeen ja piti paikkansa noin 2 viikon ajan. Albumilta julkaistiin singlet "Cradle of Love", "L.A. Woman" ja "Prodigal Blues". == Kappaleet == # # # # # # # # # # # == Kokoonpano == * Billy Idol – kitara, laulu, * Mark Younger-Smith – kitara, basso * Phil Soussan – basso * Jimmy Johnson – basso * Phil Shenale – basso, musiikkiohjelmointi * Vito – basso * Arthur Barrow – kosketinsoittimet, musiikkiohjelmointi * Greg Mathieson – kosketinsoittimet * Mike Baird – rummut * Keith Forsey – rummut == Arviot == * Allmusic: http://www.allmusic.com/album/charmed-life-r9749 * Rolling Stone: http://www.rollingstone.com/reviews/album/_/rnd/1128816722834/has- player/true/id/108092/version/6.0.12.1040 == Aiheesta muualla == * Charmed life discogs.com -sivustolla == Lähteet == * Chrysalis ‎– CDP 32 1735-2 === Viitteet === Luokka:Vuoden 1990 albumit Luokka:Billy Idolin albumit
Sīn

Sīn (, ) on arabialaisen kirjaimiston 12. kirjain. Sen itsenäinen muoto on س ja äännearvo . Kun sīniä edeltää kirjain, joka voidaan liittää seuraavaan kirjaimeen, kirjaimet liitetään yhteen viivalla (esim. نس ns). Sanan keskellä ja alussa sīn liitetään sitä seuraavaan kirjaimeen korvaamalla kirjaimen viimeinen kaari seuraavaan kirjaimeen johtavalla vaakaviivalla (esim. سا sā, نسو nsū). Sīnin pohjalta on muodostettu arabian šīn-kirjain (ش) ja paštussa käytetty ṣhin (ښ). Hepreassa sīnia vastaa samekh. == Lähteet == * === Viitteet === Luokka:Arabialaiset kirjaimet
George Meany

William George Meany (16. lokakuuta 1894 – 10. tammikuuta 1980) oli yhdysvaltalainen ammattiyhdistysjohtaja, joka vaikutti merkittävästi amerikkalaisen ammattijärjestö AFL-CIO:n muodostumiseen ja toimi sen puheenjohtajana 85-vuotiaaksi asti. Meany työskenteli nuoruudessaan putkiasentajana synnyinkaupungissaan New Yorkissa. Hän sai pian luottamustehtäviä omassa ammattiosastossaan niin, että jätti putkityöt 1922 ja omistautui täysin työntekijöiden oikeuksien ajamiseen. Yhdysvaltojen kahdesta ammattiliitosta hän valitsi vähemmän vasemmistolaisen AFL:n (American Federation of Labor) ja kohosi sen puheenjohtajaksi 1952. Ammattiliittojen yhdistyessä 1955 AFL-CIO:ksi Meany valittiin uuden suurliiton puheenjohtajaksi.Arra, Esa: ”Meany, George (1894)”, teoksessa Meany taisteli amerikkalaiseen ammattijärjestötoimintaan pesiytynyttä gangsterismia vastaan ja halusi pitää ay-liikkeen erossa puoluepolitiikasta. Meany pysyi järjestönsä puheenjohtajana vuoteen 1979, jolloin hän päätti 57-vuotisen ammattiyhdistysuransa 85 vuoden iässä. Hän kuoli seuraavan vuoden alussa. ==Lähteet== == Aiheesta muualla == Luokka:Yhdysvaltalaiset ammattiyhdistysjohtajat Luokka:Vuonna 1894 syntyneet Luokka:Vuonna 1980 kuolleet
Beyoncé (albumi)

Beyoncé on yhdysvaltalaisen laulaja Beyoncén viides studioalbumi. Albumi julkaistiin 13. joulukuuta 2013 Parkwood Entertainmentin ja Columbia Recordsin kautta. 14 kappaletta ja 17 videota sisältävä albumi julkaistiin yllätyksenä ilman ennakkomarkkinointia ja singlejulkaisuja iTunes-musiikkikaupan kautta. Albumi oli ilmestyessään ensimmäisenä Yhdysvaltain Billboard 200 -listalla. Albumin teemoihin lukeutuvat seksuaalisuus, musiikkiteollisuus ja parisuhdeongelmat. Beyoncén julkaisu ja suosio auttoi tekemään musiikin julkaisusta perjantaina tiistain sijaan alan standardin. Albumi myös popularisoi markkinointistrategiallaan yllätysjulkaisut ja visuaaliset albumit. == Kappaleet == ==== Beyoncé ==== # # # # # # # # # # # # # # ==== Beyoncé: Platinum edition ==== # # # # # # ==Lähteet== Luokka:Vuoden 2013 albumit Luokka:Beyoncé Knowlesin albumit
Šīn

Šīn (, ) on arabialaisen kirjaimiston 13. kirjain. Sen itsenäinen muoto on ش ja äännearvo . Šīnin vastine heprealaisessa kirjaimistossa on šin (ש). Kun šīniä edeltää kirjain, joka voidaan liittää seuraavaan kirjaimeen, se liitetään šīniin viivalla (esim. نش nš). Sanan keskellä ja alussa šīn liitetään sitä seuraavaan kirjaimeen korvaamalla kirjaimen viimeinen kaari seuraavaan kirjaimeen johtavalla vaakaviivalla (esim. شا šā, نشو nšū). == Lähteet == * === Viitteet === Luokka:Arabialaiset kirjaimet
Ṣād

Ṣād (, ) on arabialaisen kirjaimiston 14. kirjain. Sen itsenäinen muoto on ص ja sen äännearvo arabiassa on . Monissa arabialaista kirjaimistoa käyttävissä kielissä, kuten persiassa, urdussa ja pandžabissa, ṣād äännetään arabiasta poiketen tavallisena s-äänteenä eikä sen ääntämys eroa sīn-kirjaimesta (س). Ṣād vastaa heprealaisen kirjaimiston kirjainta tsade (צ). Ṣād liitetään kirjoitettaessa viivalla edeltävään ja seuraavaan kirjaimeen. Kun ṣādia seuraa jokin toinen kirjain, sen viimeinen kaari jätetään piirtämättä ja se korvataan seuraavaan kirjaimeen johtavalla viivalla (esim. صا ṣā, نصو nṣū). Ṣādin pohjalta on muodostettu arabialainen kirjain ḍād (ض). == Lähteet == * === Viitteet === Luokka:Arabialaiset kirjaimet
Sad

Sad tai SAD voi tarkoittaa seuraavia asioita ja henkilöitä: *ṣād (ص), arabialainen kirjain *Sad (suura) *kaamosmasennus (engl. seasonal affective disorder, SAD) *skitsoaffektiivinen häiriö (engl. schizoaffective disorder, SAD) *sosiaalisten tilanteiden pelko (engl. social anxiety disorder, SAD) *SAD (ruots. Huvudstadsregionens samarbetsdelegation), YTV (Pääkaupunkiseudun yhteistyövaltuuskunta) *Sad Niskanen, suomalainen koripalloilija.
Pachycereeae

Pachycereeae on tribus kaktuskasvien heimon alaheimossa Cactoideae. == Tuntomerkit == Tribuksen kaktuslajit ovat kookkaita, puu- tai pensasmaisia. Niiden varret ovat nivelettömiä, pylväsmäisiä ja uurteisia. Kukkia tuottava varren osa on erilaistumaton tai erilaistunut apikaaliseksi tai lateraaliseksi kefalioksi. Pienet tai keskikokoiset kukat ovat säteittäisiä tai vastakohtaisia, muodoltaan vaihtelevia, ja ovat auki enimmäkseen yöaikaan. Kukkapohjus on suomuinen tai harvoin paljas, ja sen areoleissa on piikkejä tai sukasia. Hedelmät ovat meheviä, piikkisiä, avautuvia tai avautumattomia. Siemenet ovat vaihtelevia, keskikokoisia tai isoja, ja kannattimen arpi (hilum) ja siitereikä (mikropyle) ovat yhteydessä toisiinsa tai täysin yhteen kasvaneet. Siemenissä ei ole ulokkeita.Anderson 2001:103 == Levinneisyys == Tribuksen kasvit ovat kotoisin pääasiassa Meksikosta ja Yhdysvaltain lounaisosista, mutta tribuksen levinneisyys ulottuu myös Karibialle, Keski- ja Etelä-Amerikkaan Venezuelaan asti. == Suvut == Tribukseen katsotaan kuuluvan 19 sukua (luettelossa synonyymit suluissa): *Acanthocereus (Cereus subsect. Acanthocereus) *Bergerocactus *Carnegiea – jättikaktukset *Cephalocereus (Haseltonia, Pilocereus, Neodawsonia) – vaarinkaktukset *Corryocactus (Erdisia) *Dendrocereus *Echinocereus (Morangaya, Wilcoxia) – piirikaktukset *Escontria *Isolatocereus *Leptocereus (Cereus subg. Leptocereus, Neoabbottia) *× Myrtgerocactus (Myrtillocactus × Bergerocactus) *Myrtillocactus – härmekaktukset *Neobuxbaumia (Rooksbya) – paalukaktukset *× Pacherocactus (Pachycereus × Bergerocactus) *Pachycereus (Anisocereus, Backebergia, Cereus subg. Lophocereus, Cereus subg. Pachycereus, Lemaireocereus, Lophocereus, Marginatocereus, Mitrocereus, Pseudomitrocereus, Pterocereus) – pilarikaktukset *Peniocereus (Cereus subg. Nyctocereus, Cereus subg. Peniocereus, Cullmannia, Neoevansia, Nyctocereus) *Polaskia (Heliabravoa) *Pseudoacanthocereus *Stenocereus (Cereus subg. Stenocereus, Hertrichocereus, Machaerocereus, Marshallocereus, Piptanthocereus, Rathbunia, Ritterocereus) == Lähteet == * Anderson, E. F. 2001: The Cactus Family. – Timber Press. Portland, Oregon. ISBN 0-88192-498-9 * Kasvien suomenkieliset nimet === Viitteet === Luokka:Kaktuskasvit
Fatih Akyel

Fatih Akyel (s. 26. joulukuuta 1977 Istanbul, Turkki) on turkkilainen entinen jalkapalloilija. Hän pelasi puolustajana muun muassa turkkilaisissa suurseuroissa Galatasarayssa ja Fenerbahçessa. Akyel saavutti pronssia vuoden 2002 MM-kisoissa. Akyel voitti urallaan viisi Turkin-mestaruutta, joista kolme Galatasarayssa ja kaksi Fenerbahçessa. Turkin cupin hän voitti kahdesti Galatasarayssa. Turkin maajoukkueessa Akyel pelasi 64 A-maaottelua vuosina 1997–2004.Fatih Akyel National Football Teams -sivustolla == Lähteet == Luokka:Turkkilaiset jalkapalloilijat Luokka:Vuonna 1977 syntyneet Luokka:Elävät henkilöt
Bradley Hudson-Odoi

Bradley Hudson-Odoi (s. 29. marraskuuta 1988) on ghanalais-englantilainen jalkapalloilija, joka pelaa seitsemännen sarjatason eli Ryman Leaguen Metropolitan Police FC:ssä. Oikeajalkaisen, 173 senttimetriä pitkän Hudson- Odoin pelipaikka on hyökkääjä. Hudson-Odoi pelasi nuorena Fulham FC:n akatemiassa, mutta ei päässyt pelaamaan peliäkään seuran edustusjoukkueessa. Vuodet 2008-2012 hän kierteli pääosin Englannin alasarjoja. Vuonna 2012 Hudson-Odoi siirtyi Unkarin pääsarjan Vasas SC:hen. Hän pelasi seurassa vain kuusi ottelua kahden kauden aikana ja siirtyi tammikuussa 2014 seitsemännen sarjatason Ryman Leaguen Metropolitan Police FC:hen. Maajoukkuetasolla Hudson- Odoi on edustanut sekä Englannin että vanhempiensa kotimaan Ghanan poikamaajoukkueita. == Lähteet == * Luokka:Englantilaiset jalkapalloilijat Luokka:Ghanalaiset jalkapalloilijat Luokka:Vuonna 1988 syntyneet Luokka:Elävät henkilöt
Erich Mende

Erich Mende (28. lokakuuta 1916 Groß Strehlitz, Ylä-Sleesia nyk. Strzelce Opolskie, Puola – 6. toukokuuta 1998 Bonn, Saksan liittotasavalta) oli länsisaksalainen vapaiden demokraattien (FDP) poliitikko. Hän toimi FDP:n puheenjohtajana 1960–1968 ja Saksan liittotasavallan varakanslerina 1963–1966. Liittopäivien jäsen Mende oli 1949–1969 FDP:n edustajana ja 1972–1980 CDU:n ryhmässä. Mende syntyi Sleesian Groß-Strehlitzissä kansakoulunopettajan perheeseen.1916–1998 Erich Mende. Die Stiftung Haus der Geschichte der Bundesrepublik Deutschland. Viitattu 4.11.2014. Hän liittyi vuonna 1936 Natsi- Saksan armeijaan ja yleni upseeriksi. Sodan päätyttyä hän toimi rykmentin komentajana sotilasarvonaan majuri. Hän alkoi opiskella oikeus- ja valtiotieteitä, kiinnostui politiikasta ja valittiin 1949 Saksan liittotasavallan valtiopäiville ja puolueensa FDP:n johtotehtäviin. Hän toimi FDP:n puheenjohtajana Nordrhein-Westfalenin osavaltiossa, vuodesta 1956 puoluehallituksen varapuheenjohtajana ja vuodesta 1960 puolueen puheenjohtajana. Varaliittokanslerikautensa jälkeen Mende lähti liike-elämän palvelukseen 1967 ja joutui tämän takia eroamaan puolueen puheenjohtajuudesta seuraavana vuonna. Hän palasi parlamenttiin CDU:n edustajana vuosiksi 1972–1980. ==Lähteet== Luokka:Saksalaiset kristillisdemokraattiset poliitikot Luokka:Vapaan demokraattisen puolueen poliitikot Luokka:Vapaan demokraattisen puolueen puheenjohtajat Luokka:Vuonna 1916 syntyneet Luokka:Vuonna 1998 kuolleet Luokka:Saksan varakanslerit
Follow Me

Follow Me on Isac Elliotin 7. marraskuuta 2014 ilmestynyt toinen studioalbumi. Se nousi Suomen virallisen listan sijalle 6. Albumille kappaleita ovat tehneet muun muassa RedOne, Axel Ehnström, Victor Thell ja Thomas Kirjonen. == Singlet == Albumin ensimmäinen single ”Baby I” julkaistiin kesäkuussa 2014. Levyn toinen single ”Tired of Missing You” julkaistiin 10. lokakuuta 2014. == Kappaleet == == Aiheesta muualla == * Follow Me discogs.com -sivustolla == Lähteet == Luokka:Vuoden 2014 albumit Luokka:Suomalaiset popalbumit
Kukkiva syyspervo ruukussa

Kukkiva syyspervo ruukussa on Helsingin Sanomien toimittajan Miska Rantasen toimittama kirja vuodelta 2013. Kirjaan on kerätty yli 150 kirjallisen viestinnän mokaa, esimerkiksi huvittavia kirjoitusvirheitä tai muuten erikoisia juttuja. Rantanen on kerännyt mokia 1990-luvulta asti. == Lähteet == * http://www.adlibris.com/fi/product.aspx?isbn=951523252X * http://www.iltasanomat.fi/viihde/art-1288605531596.html Luokka:Huumorikirjat Luokka:Vuoden 2013 kirjat Luokka:Suomalaiset kirjat
Cacteae

Cacteae on tribus, joka kuuluu kaktuskasvien alaheimoon Cactoideae. == Tuntomerkit == Cacteae-tribuksen kaktukset ovat yksivartisia tai muodostavat monivartisia mättäitä. Niiden varret ovat nivelettömiä, enimmäkseen pallomaisia, eräät lyhyen pylväsmäisiä ja pinnaltaan uurteisia tai nystermäisiä; uurteiden väliset harjanteet voivat olla nystermäisiä. Areolit ovat tavallisesti soikeita, nauhamaisia, uurrettuja tai kaksimuotoisia, jolloin yhdessä areolissa on kaksi toisistaan poikkeavaa osaa. Varren alue, johon kukat kehittyvät, on erilaistumaton eli ei erotu silminnähden muusta varresta. Kukat sijaitsevat varren kärjen tuntumassa (subapikaalisesti) ja ovat pieniä tai keskikokoisia, päivällä kukkivia sekä säteittäisiä tai harvoin vastakohtaisia. Pohjus on suomuinen tai paljas. Mehevä hedelmä on marjamainen, avautumaton tai avautuva tai vain hajoava. Siemenet ovat pieniä tai isokokoisia, muodoltaan ja kuoren kuvioinnilta vaihtelevia. Siemenkannattimen arpi eli hilum ja siitereikä eli mikropyle eivät tavallisesti ole yhteydessä toisiinsa. Siemenessä ei harvoja tapauksia lukuun ottamatta ole uloketta (strofiolia).Anderson 2001: 103 == Levinneisyys == Tribuksen lajeja kasvaa laajalla alueella Kanadasta Karibialle, Venezuelaan ja Kolumbiaan etelässä. == Suvut == Cacteae on kaktusryhmistä suurin ja koostuu 26 suvusta. Suvun tieteellinen nimi Synonyymit Suomenkielinen nimi Acharagma Escobaria sect. Acharagma Ariocarpus Anhalonium, Neogomesia, Roseocactus kivikaktukset Astrophytum piispanhatut Aztekium tyynykaktukset Cochemiea Mammillaria subg. Cochemiea Coryphantha Cumarinia, Lepidocoryphantha, Mammillaria subg. Coryphantha piikaktukset Echinocactus Echinofossulocactus osittain, Emyrocactus, Homalocephala, Meyerocactus siilikaktukset Echinomastus Epithelantha Escobaria Cochiseia, Escobesseya, Escocoryphantha, Neobesseya keräkaktukset Ferocactus Bisnaga rautakaktukset Geohintonia Leuchtenbergia sormikaktukset Lophophora meskaliini- eli myrkkykaktukset Mammillaria Bartschella, Cactus, Chilita, Dolichothele, Ebnerella, Krainzia, Leptocladodia, Mammillopsis, Neomammillaria, Oehmea, Phellosperma, Porfiria, Pseudomammillaria, Solisia syyläkaktukset Mammilloydia Neolloydia Obregonia artisokkakaktukset Ortegocactus Neobesseya subg. Ortegocactus Pediocactus Navajoa, Pilocanthus, Puebloa, Utahia neulakaktukset Pelecyphora Encephalocarpus hilakaktukset Sclerocactus Ancistrocactus, Coloradoa, Glandulicactus, Toumeya kynsikaktukset Stenocactus Brittonrosea, Echinocactus subg. Stenocactus, Echinofossulocactus, Eofossus, Piptanthocereus osittain, Strombocactus käpykaktukset Thelocactus Echinocactus subg. Thelocactus, Hamatocactus, Torreyocactus Turbinicarpus Bravocactus, Gymnocactus, Kadenicarpus, Normanbokea, Rapicactus, keijukaktukset == Lähteet == * Anderson, E. F. 2001: The Cactus Family. – Timber Press. Portland, Oregon. ISBN 0-88192-498-9 * Kassu – Kasvien suomenkieliset nimet: Kaktuskasvit. === Viitteet === == Aiheesta muualla == Luokka:Kaktuskasvit
Ahti Kansa

Ahti Kansa (1. marraskuuta 1927 Koivisto – 19. syyskuuta 2021 Kotka) oli suomalainen kirjailija. == Elämä == Sodan jälkeen Kansa muutti Koivistosta Kotkan seudulle. Hän julkaisi useita paikallishistoriikkeja muun muassa työväenliikkeestä sekä yhden romaanin, kaksi runokokoelmaa ja kaksi muistelmateosta. Kansan tuotantoa on mukana myös Kirjoittajayhdistys Paltan vuonna 2010 julkaistussa antologiassa. Hänen ainoa romaaninsa Murskaava rotaatio kertoo Kotkan sellutehtaan teollisuusyhteisön murroksesta 1950–1970-luvuilla työläisen näkökulmasta. Kaj Chydeniuksen säveltämä Kansan runoteos Työn jälkiä sai ensi-iltansa KOM-teatterissa vuonna 1980. Kansa asui Kotkan Tavastilan kylässä ja työskenteli levyseppänä ja laitosmiehenä eri puolilla Suomea. Hän oli myös Kymin kunnanvaltuuston ja Kotkan kaupunginvaltuuston jäsen SKDL:n ja vasemmistoliiton edustajana. Ahti Kansan poika on laulaja Tapani Kansa. == Teokset == === Kaunokirjallisuus ja muistelmateokset === *Työn jälkiä (runokokoelma, 1980) *Lapsuuden vilkkaat laitumet (muistelmat, 2000) *Siirtolaisii, Pakolaisii, Karjalapoikii (muistelmat, 2001) *Murskaava rotaatio (romaani, 2005) *Rosoista hellyyttä (runokokoelma, 2007) *Unohtaa, unohtaa, muistaa (Kirjoittajayhdistys Paltta ry:n antologia, 2010) *Arvaamattomia askeleita (novelleja, 2014) === Tietokirjat === *Seitsemän vuosikymmentä järjestöelämää paperialalla Kotkassa (1978) *Vuosista veistetty – Kotkan rakennustyöläisten 80 v historia (1984) *Kotkan Kiri – viisikymmentä toiminnan vuotta (1985) *Kolmen kosken rakentajat – Kuusankosken rakentajien historia (1986) *Sahan väkeä – muistelmateos Hietasen sahalaisista (1987) *Juurikorpi 1897–1997 – Utopiasta nykypäivään (1998) *Sata vuotta siveltimellä – Kotkan maalarien historia (1999) *Tavastilan Seudun Karjalaiset 50 vuotta (1999) *Iso Ilo – Kotkan kansantanssijat 30v. (2001) *Enzo-Gutzeit Oy Kotkassa – Historiallista tarinaa Kotkan kemian sivutuotekehityksestä v. 1911–1954 (2002) *Vuosista veistettyä II – Kotkan rakentajat 100v 1903–2003¨(2003) == Lähteet == Luokka:Suomalaiset työläiskirjailijat Luokka:Suomalaiset tietokirjailijat Luokka:Suomalaiset runoilijat Luokka:Kotkan kaupunginvaltuutetut Luokka:Kymin kunnanvaltuutetut Luokka:SKDL:ssä vaikuttaneet henkilöt Luokka:Vasemmistoliiton poliitikot Luokka:Vuonna 1927 syntyneet Luokka:Vuonna 2021 kuolleet
M109 (panssarihaupitsi)

M109 on yhdysvaltalainen panssarihaupitsi eli telahaupitsi. Asetyyppi on ollut laajalti käytössä Nato-maissa ja muissa Yhdysvaltain liittolaismaissa. Lisäksi sitä on viety arviolta 30 eri maahan. M109-panssarihaupitsin kehittelytyöt aloitettiin vuonna 1952 esitettyjen vaatimusten pohjalta, ja tuotanto aloitettiin vuonna 1962. M109 koki suuren määrän erinäisiä päivityksiä ja modernisointeja, jotka pidensivät asetyypin käyttöikää ja palvelusaikaa, tehden siitä omassa luokassaan maailman eniten käytetyn. M109:n edeltäjiä ovat M41 ja M44. Panssarihaupitsin pääase on 155 millimetrin haupitsi. Tukiaseena toimii 12,7 millimetrin konekivääri, jota voidaan käyttää ilmatorjuntaan. Taktisia ydinkranaatteja ampumaan kykenevä panssarihaupitsi on käytössä vielä 2000-luvulla.Trewhitt 2009, s. 117. Ydinkranaatit kuitenkin poistuivat käytöstä kylmän sodan päätyttyä 1990-luvun alkupuolella. == Lähteet == * Trewhitt, Philip: Panssarivaunut ja panssaroidut ajoneuvot. Hämeenlinna: Karisto Oy, 2009. Suomentanut Petri Kortesuo. === Viitteet === == Aiheesta muualla == *http://fas.org/man/dod-101/sys/land/m109.htm *http://www.globalsecurity.org/military/systems/ground/m109a5.htm *http://www.militaryfactory.com/armor/detail.asp?armor_id=7 *https://www.militaryperiscope.com/mdb- smpl/weapons/artguns/selfprop/w0003617.shtml *https://www.princeton.edu/~achaney/tmve/wiki100k/docs/M109_howitzer.html *http://www.military.com/video/guns/howitzers/m109-howitzer-live-fire- exercise/1663570744001/ *http://www.defenseindustrydaily.com/have-guns-will- upgrade-the-m109a6-paladin-pim-partnership-04039/ *http://www.inetres.com/gp/military/cv/arty/M109.html Luokka:Telatykit
Dío

Dío (, ) on Kreikan kylä sekä samanniminen Dío-Ólympoksen kunnan kunnallisyksikkö (Δημοτική Ενότητα Δίου, Dimotikí Enótita Díou) ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 10 066 ja varsinaisen Díon kylän väkiluku 1 130 (vuonna 2011). Díon kylä sijaitsee lähellä Ólymposvuorta noin 15 kilometriä lounaaseen Katerínista ja noin 425 kilometriä pohjoiseen Ateenasta. Kylä on perinyt nimensä antiikin aikaisesta Dionin kaupungista, jonka arkeologinen kohde sijaitsee aivan nykyisen kylän vieressä. Dion oli merkittävä Zeuksen ja muusien kulttipaikka. Díossa toimii Díon arkeologinen museo, joka esittelee arkeologiselta alueelta tehtyjä löydöksiä. Dio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dío-Ólympoksen kunnaksi yhdessä Anatolikós Ólympoksen ja Litóchoron kanssa. == Kunnallisyksikön osat == Dion kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Spyrídonas Ágios Spyrídonas 1 489 Dío Dío 1 130 Platanákia 294 Karítsa Karítsa 2 025 Kontariótissa Kontariótissa 1 662 Néa Éfesos Néa Éfesos 1 564 Vrontoú Vrontoú 1 902 Yhteensä: 10 066 == Lähteet == == Aiheesta muualla == Luokka:Dío-Ólympos Luokka:Keski-Makedonian entiset kunnat Luokka:Keski-Makedonian kylät
Naisen salatut kasvot

Naisen salatut kasvot () on vuonna 1957 ensi-iltansa saanut Hugo Haasin ohjaama ja Jerry Breslerin tuottama yhdysvaltalainen psykologinen draamaelokuva, jonka pääosassa on Eleanor Parker. Muita rooleja näyttelevät muun muassa Richard Boone ja Joan Blondell. Naisen salatut kasvot perustuu Shirley Jacksonin romaaniin The Bird’s Nest (1954), josta Mel Dinelli sovitti elokuvan käsikirjoituksen. Naisen salatut kasvot kuvattiin työnimillä Hidden Faces ja Woman in Hell syys-lokakuussa 1956 pienellä 361 000 dollarin budjetilla. Kappaleet ”It’s Not for Me to Say” ja ”Warm and Tender” kirjoitettiin elokuvaa varten. Kappaleet elokuvassa esittää muusikkoa näyttelevä Johnny Mathis. Naisen salatut kasvot sai Yhdysvaltain ensi-iltansa New Yorkissa 15. maaliskuuta vuonna 1957. Suomessa elokuva sai ensi-iltansa 24. tammikuuta 1958. Levittäjänä ja tuottajana toimineen Metro-Goldwyn-Mayer- elokuvayhtiön merkintöjen mukaan elokuva tuotti 280 000 dollaria Yhdysvaltain ja Kanadan teatterilevityksissä vuonna 1957. Maailmanlaajuisesti elokuva tuotti 555 000 dollaria, jonka myötä elokuva jäi tappiolle 154 000 dollarin verran. Naisen salatut kasvot jäi samankaltaisen Eevan kolmet kasvot -elokuvan varjoon. 20th Century Foxin tuottama menestystä saanut Eevan kolmet kasvot -elokuva sai ensi-iltansa muutama kuukausi Naisen salatut kasvot -elokuvan jälkeen. ==Juoni== Elizabeth Richmond (Eleanor Parker) kärsii päänsäryistä ja unettomuudesta. Hän saa uhkaavia kirjeitä Lizzie-nimiseltä naiselta, jota Elizabeth ei muista edes tuntevansa. Kun hän on hypnoosin alaisena, hänen psykiatrinsa Neal Wright (Richard Boone) huomaa hänellä olevan kaksi muuta persoonaa; kaikkien tunteman, ujon ja neuroottisen, Elizabethin ohella hänessä ovat pahan Lizzien ja hyvän Bethin persoonat. Tohtori Wright yrittää parhaansa auttaakseen häntä tulemaan lopullisesti Bethiksi ja poistamaan muut persoonallisuudet. Prosessia hidastaa Elizabethin väkivaltainen ja alkoholismista kärsivä Morgan-täti (Joan Blondell). ==Näyttelijät== ==Lähteet== ==Aiheesta muualla== * * * * Naisen salatut kasvot TCM Movie Databasessa Luokka:Vuoden 1957 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset mustavalkoelokuvat Luokka:Metro- Goldwyn-Mayerin elokuvat
Terttu (kukinto)

Terttu on avoin kukinnon muoto, jolla on pitkä kukintolapa. Terttu voi olla joko kartioterttu, jossa on pitkä ranka ja joka on joskus riippuva, tai tasoterttu, jossa kukinnon yläosa on tasainen. Kukinto on terttu esimerkiksi osalla heinäkasveista, pavuilla, herukoilla ja apiloilla. == Katso myös == * röyhy == Lähteet == == Aiheesta muualla == Luokka:Kukintotyypit
Vergína (kunnallisyksikkö)

Vergína () on Kreikan kylä sekä samanniminen Véroian kunnan kunnallisyksikkö (Δημοτική Ενότητα Βεργίνας, Dimotikí Enótita Vergínas) ja entinen itsenäinen kunta. Se sijaitsee Imathían alueyksikössä Keski-Makedonian alueella. Koko kunnallisyksikön väkiluku on 2 464 ja varsinaisen Vergínan kylän väkiluku 1 242 (vuonna 2011). Vergínan kylä sijaitsee 13 kilometriä kaakkoon kuntakeskuksesta ja alueyksikön pääkaupungista Véroiasta ja 80 kilometriä lounaaseen alueen pääkaupungista Thessalonikista. Vergína sijaitsee lähellä muinaista Aigaita, jonka arkeologinen kohde tunnetaan nykyään usein nimellä Vergína kylän mukaan. == Historia == === Antiikki === Vergínan kylän lähellä sijainnut antiikin aikainen Aigain kaupunki oli muinaisen Makedonian valtakunnan pääkaupunki argeadien hallitsijasuvun aikana vuodesta 650 eaa. eteenpäin. Sen jälkeen, kun pääkaupunki noin vuonna 400 eaa. siirrettiin Pellaan, Aigai säilyi Makedonian pyhänä kaupunkina, joka toimi muun muassa kuningassuvun hautapaikkana. Aigain arkeologinen alue, josta käytetään nykyään yleensä kylän mukaan nimeä Vergína, on liitetty Unescon maailmanperintöluetteloon. Se tunnetaan erityisesti Makedonian kuningashaudoista. === Nykyinen kylä === Nykyinen asutus paikalla on myöhempää perua. Vergínan kylä perustettiin vuonna 1922, kun kaksi pientä maalaiskylää Koútles (Κούτλες) ja Bármpes (Mπάρπες) yhdistettiin. Aiemmin alueen maat olivat turkkilaisten omistuksessa. Lausannen sopimuksen ja turkkilaisten häädön jälkeen maat jaettiin pitkälti paikallisille asukkaille ja muille kreikkalaisille, jotka muuttivat alueelle Bulgariasta ja Anatoliasta. Kylän tärkein nähtävyys ovat Makedonian kuningashaudat, tärkeimpänä Filippos II:n hauta, sekä hautojen yhteydessä toimiva museo, jossa on hautakammioista löydettyjä esineitä. Niihin kuuluu muun muassa niin kutsutulla Vergínan auringolla koristeltu Filippoksen larnaks. Kylän lähellä on myös antiikin Aigain raunioita, mukaan lukien kuninkaallisen palatsin sekä teatterin rauniot. Nähtävyyksiin kuuluu myös uusi niin kutsuttu Aigain monikeskinen museo (Polykentrikó Mouseío Aigón), joka pyrkii esittelemään arkeologisia löytöjä uusin tavoin. Vergína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Véroian kuntaan yhdessä Apóstolos Pávloksen, Dovráksen ja Makedonídan kanssa. == Kunnallisyksikön osat == Vergínan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Metóchi Prodrómou Metóchi Prodrómou 110 Palatítsia Palatítsia 834 Sykéa Sykéa 278 Vergína Vergína 1 242 Yhteensä: 2 464 == Lähteet == == Aiheesta muualla == Luokka:Keski-Makedonian entiset kunnat Luokka:Keski- Makedonian kylät Luokka:Véroia
Huiskilo

Huiskilo on päätteinen pitkälapakkoinen kukinnon muoto, jossa kukkaperät ovat kiinni yhdestä rangasta, jonka alimmista nivelistä lähtevät kukkaperät ovat pitkiä ja ylimmistä lähtevät lyhyitä. Huiskilo voi olla joko kartiohuiskilo tai tasohuiskilo. Kartiohuiskilo on muodoltaan kartiomainen ja pitkänomainen. Tasohuiskilossa kukinnon yläosa on tasainen. Kukinto on huiskilo esimerkiksi vaahteroilla, seljoilla, öljypuu­kasveilla ja joskus matarakasveilla. Inflorescences Panicle Kwiatostan Wiecha.svg|Kerranaisen kartiohuiskilon kaaviokuva. Schirmtraube (inflorescence).svg|Tasohuiskilon kaaviokuva. Sambucus ebulus bgiu.jpg|Ruohoseljan (Sambucus ebulus) huiskilokukinto. 20140307Fraxinus excelsior.jpg|Lehtosaarnen eli saarnen (Fraxinus excelsior) huiskilokukinto. == Lähteet == Luokka:Kukintotyypit
Viuhko

Viuhko on päätteinen kukinnon muoto, jossa kukkaperät eivät ole kiinnittyneet yhteiseen rankaan, vaan kukkarangat haarautuvat jatkoisella tavalla. Kukinto on viuhko esimerkiksi sorvarinpensailla, lemmikkikasveilla ja joskus myös matarakasveilla. Kuva:Schraubel (inflorescence).svg|Kiemura viuhko Kuva:Doppelschraubel (inflorescence).svg|Kaksihaarainen viuhko Kuva:Doppelwickel (inflorescence).svg|Kaksihaarainen viuhko Kuva:Myosotis scorpioides3 ies.jpg|Luhtalemmikin (Myosotis scorpioides) kiemura viuhko Kuva:Galium verum01.jpg|Keltamataran (Galium verum) viuhko == Lähteet == Luokka:Kukintotyypit
Aígio

Aígio (; ) on Kreikan kaupunki sekä samanniminen Aigiáleian kunnan kunnallisyksikkö (Δημοτική Ενότητα Αιγίου, Dimotikí Enótita Aigíou) ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 26 523 ja varsinaisen Aígion kaupungin väkiluku 20 422 (vuonna 2011). Aígio on Aigiáleian kunnan kuntakeskus. pienoiskuva|vasen|pysty=0.96|Aígion katedraalikirkko Neitsyt Maria (Panagía) Faneroménin katedraali. Antiikin aikana nykyisen kaupungin paikalla sijaitsi Aigionin kaupunki, joka oli Akhaian liiton merkittävimpiä. Nykyinen kaupunki tunnettiin keskiajalla ja sen jälkeenkin nimellä Vostítsa (Βοστίτσα), mikä tuli kaupunkia ympäröineistä puutarhoista (vósta, vostáni). Se on nimetty uudelleen antiikin aikaisen kaupungin mukaan nykykreikkalaisessa nimimuodossa Aígio. Suuri osa kaupungista tuhoutui maanjäristyksissä vuosina 1819 ja 1888. Aígio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aigiáleian kunnaksi yhdessä Akrátan, Diakoptón, Aigeíran, Erineóksen ja Sympoliteían kanssa. Kaupungin nähtävyyksiin kuuluu Aígion arkeologinen museo. == Kunnallisyksikön osat == Aígion kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Aígio Ágios Nikólaos 23 Aígio 20 422 Foniskariá 60 Sotíras 159 Chatzís Chatzís 51 Dáfnes Ágios Ilías 0 Dáfnes 307 Digeliótika Digeliótika 442 Kouloúra Kouloúra 704 Koúmaris Koúmaris 175 Kouniná Agía Ánna 17 Kouniná 387 Moní Pepelenítsis (luostari) 1 Pelekístra 11 Petrovoúni 63 Mavríki Ágios Ioánnis 0 Áno Mavríki 23 Káto Mavríki 380 Melíssia Lákka 7 Melíssia 317 Moní Pammegíston Taxiarchón (luostari) 4 Pyrgáki 15 Paraskeví Paraskeví 251 Ptéri Achladéa 152 Ágios Andréas 69 Ágios Panteleímonas 4 Boufoúskia 61 Káto Ptéri 176 Ptéri 4 Selinoúntas Selinoúntas 449 Témeni Témeni 1 214 Valimítika Valimítika 575 Yhteensä: 26 523 == Lähteet == == Aiheesta muualla == Luokka:Aigiáleia Luokka:Länsi-Kreikan entiset kunnat Luokka:Länsi-Kreikan kaupungit
Amaliáda

Amaliáda (; ) on Kreikan kaupunki sekä samanniminen Ilídan kunnan kunnallisyksikkö (Δημοτική Ενότητα Αμαλιάδας, Dimotikí Enótita Amaliádas) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 28 520 ja varsinaisen Amaliádan kaupungin väkiluku 16 763 (vuonna 2011). Amaliáda on Ilídan kunnan kuntakeskus. Amaliádan kaupunki on nimetty Kreikan kuningatar Amalian mukaan 1830-luvulla. Amaliáda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ilídan kunnaksi yhdessä Pineían kanssa. == Kunnallisyksikön osat == Amaliádan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Dimítrios Ágios Dimítrios 261 Kolokythás 121 Ágios Ilías Ágios Ilías 302 Amaliáda Ágios Ioánnis 431 Amaliáda 16 763 Kouroútas 433 Marathéa 260 Paloúki 143 Panagía 122 Tsafléika 91 Tsichléika 60 Ampelókampos Ampelókampos 468 Archaía Ílida Archaía Ílida 306 Avgeío Avgeío 325 Chavári Ágios Geórgios 76 Chavári 1 183 Péra Chavári 53 Dáfni Dáfni 515 Kalathás 28 Dafniótissa Dafniótissa 366 Dounaíika Agía Marína 18 Daniká 16 Dounaíika 616 Káto Kertezaíika 27 Geráki Análipsi 113 Geráki 501 Kalývia Kalývia 435 Kardamás Kardamás 948 Petroúles 29 Kéntro Kéntro 462 Keramidiá Keramidiá 526 Kryónero Kryónero 300 Peristéri Asteraíika 43 Palaiolánthi 11 Peristéri 309 Roviáta Kasidiáris 17 Paralía 30 Roméika 17 Roviáta 281 Savália Savália 1 206 Sósti Sósti 308 Yhteensä: 28 520 == Lähteet == == Aiheesta muualla == Luokka:Ilída Luokka:Länsi-Kreikan entiset kunnat Luokka:Länsi-Kreikan kaupungit
Borkou

Borkou on yksi Tšadin 22 hallinnollisesta alueesta. Sen pinta-ala on 260 000 neliökilometriä eli suurin Tšadin hallinnollisista alueista. Se sijaitsee maan pohjoisosassa, Saharan kaakkoisreunalla, Tibestivuoristosta etelään ja Ennedin ylängöstä länteen. Alue on enimmäkseen hiekka-aavikkoa ja sen vesistöt laskevat maanalaisesti Tšadjärveen. Borkoussa oli vuonna 2009 noin 94 000 asukasta. Sen pääkaupunki on Faya-Largeau. Valtaosa väestöstä on nomadisia ja puolinomadisia tedoja, arabeja ja berberejä. He saavat elantonsa viljelemällä keitaissa taateleita, ohraa ja vihanneksia ja kasvattamalla kameleita, aaseja ja vuohia. Historiallisesti Borkou oli islaminuskoisen Wadain sulttaanikunnan vasallivaltio. Ranska julisti alueen siirtomaakseen 1899 yhteisymmärryksessä englantilaisten kanssa, mutta alisti sen hallintaansa vasta vuosina 1913–14. Tšad itsenäistyi 1960, mutta ranskalaiset lähtivät Borkousta ja sen naapurialueilta vasta 1965, sillä alueella oli vaikea pitää järjestystä. Vuoden 2008 hallintouudistuksessa Borkou irrotettiin entisestä Borkou-Ennedi- Tibestin alueesta itsenäiseksi hallinnolliseksi yksiköksi. == Lähteet == Luokka:Tšadin alueet
Ennedi (alue)

Ennedi on yksi Tšadin 22 hallinnollisesta alueesta. Sen pinta-ala on 195 000 neliökilometriä eli toiseksi suurin Tšadin alueista Borkoun jälkeen. Ennedissä oli vuonna 2009 noin 168 000 asukasta. Sen pääkaupunki on Fada. Ennedi irrotettiin vuoden 2008 hallintouudistuksessa entisestä Borkou-Ennedi-Tibestin alueesta. == Lähteet == Luokka:Tšadin alueet
Tibesti (alue)

Tibesti on yksi Tšadin 22 hallinnollisesta alueesta. Sen pinta-ala on 128 000 neliökilometriä eli kolmanneksi suurin Tšadin alueista Borkoun ja Ennedin jälkeen. Tibestissä oli vuonna 2009 runsaat 25 000 asukasta. Sen pääkaupunki on Bardaï. Tibesti irrotettiin vuoden 2008 hallintouudistuksessa entisestä Borkou-Ennedi-Tibestin alueesta. Se jakautuu Itä-Tibestin ja Länsi-Tibestin departementteihin. Edellisen keskuspaikka on Bardaï ja jälkimmäisen Zouar. == Lähteet == Luokka:Tšadin alueet
Logone Occidental

Logone Occidental on yksi Tšadin 22 hallinnollisesta alueesta. Sen pinta-ala on 8 950 neliökilometriä. Logone Occidentalissa oli vuonna 2009 noin 689 000 asukasta. Sen pääkaupunki on Moundou. == Lähteet == Luokka:Tšadin alueet
Logone Oriental

Logone Oriental on yksi Tšadin 22 hallinnollisesta alueesta. Sen pinta-ala on 23 100 neliökilometriä. Logone Orientalissa oli vuonna 2009 noin 779 000 asukasta eli toiseksi eniten Tšadin alueista pääkaupunki N’Djamenan jälkeen. Sen pääkaupunki on Doba. == Lähteet == Luokka:Tšadin alueet
Mayo-Kebbi Est

Mayo-Kebbi Est on yksi Tšadin 22 hallinnollisesta alueesta. Sen pinta-ala on 18 300 neliökilometriä. Mayo-Kebbi Estissä oli vuonna 2009 noin 775 000 asukasta eli kolmanneksi eniten Tšadin alueista N’Djamenan ja Logone Orientalin jälkeen. Sen pääkaupunki on Bongor. == Lähteet == Luokka:Tšadin alueet